Indeksirahaston tavoitteena on seurata tietyn, ennalta määritellyn vertailuindeksin kehitystä. Käytännössä yhtiöiden valinta indeksirahastoon perustuu vertailuindeksin valintoihin, ei aktiiviseen analyysiin. Osakkeita hankitaan rahastoon samassa suhteessa kuin indeksissä. Aktiivisesti hallinnoidun rahaston salkunhoitajan tavoite on löytää ne arvopaperit, jotka tuottaisivat yleistä markkinaa paremmin. Etsimällä sijoitusideoita, joilla on pitkän aikavälin kasvumahdollisuuksia ja tekemällä aktiivisia valintoja pyritään päihittämään vertailuindeksi. Aktiivisesta salkunhoidosta sijoittaja maksaa yleensä korkeamman hallinnointipalkkion kuin indeksirahaston salkunhoidosta. Indeksirahastot Aktiivisesti hallinnoidut rahastot